


PARLAMENTUL ROMÂNIEI

CAMERA DEPUTAŢILOR

     Comisia pentru egalitatea de şanse                   
  Bucureşti, 6 martie 2009
                pentru femei şi bărbaţi


  Nr.37/ 160








A V I Z

asupra propunerii legislative pentru modificarea şi completarea 
Legii nr.19/2000 privind sistemul public de pensii şi alte drepturi de asigurări sociale

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale (Pl.x.88/2009), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată  mai sus, în şedinţa din 04.03.2009.

La şedinţa Comisiei a participat, ca invitat din partea Ministerului Muncii, Familiei şi Protecţiei Sociale, domnul Marius Lazăr, secretar de stat.


Membrii Comisiei  au examinat propunerea legislativă, expunerea de motive, avizul favorabil  al Consiliului Legislativ nr.633/27.05.2008, precum şi avizul negativ al Consiliului Economic şi Social.
În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, respingerea propunerii legislative.

